અકસ્માતનો અન્ય એક બનાવ ધર્મજ-તારાપુર હાઈવે પર આવેલ કણિયા પાટિયા નજીક બનવા પામ્યો હતો. સુરતમાં રહેતા જીજ્ઞેશભાઈ ઉકાભાઈ પોરસાણીયા રવિવારે બપોરના સુમારે કાર લઈને આણંદ જિલ્લાના ધર્મજ તારાપુર હાઈવે પરના કણિયા પાટિયા પાસેથી પસાર થઈ રહ્યા હતા. આ સમયે કાર સાથે રિક્ષા અથડાતા અકસ્માત સર્જાયો હતો.આ અકસ્માતમાં ગંભીર રીતે ઘવાયેલા અજાણ્યા રિક્ષાચાલકને સારવાર માટે તુરત ૧૦૮ ઈમરજન્સી એમ્બ્યુલન્સ વાન મારફતે તારાપુર ખાતેના સરકારી દવાખાનામાં ખસેડાયો હતો. બાદમાં વડોદરા સિવિલ હોસ્પિટલમાં લઈ જવામાં આવ્યો હતો. જ્યાં રિક્ષાચાલકનું સારવાર બાદ મોત નિપજ્યું છે. પેટલાદ રૂરલ પોલીસે આ બનાવ અંગે અકસ્માતનો ગુનો દાખલ કરી આગળની કાર્યવાહી હાથ ધરી છે